Arubani

Arubani tiyir tan zolonaf lorik ke Urartu. Tiyir yerumanikya ke Haldi ilamafe lorikye.

Sedme pimtara va tawuk ke -714 AGJ ke Assur Sargon II gazik, Arubani lorikya yolton gu Bagbarti  zo miwar. Sedme simbakoraxa icde wetara, Arubani lorikya va tanoy namulol isu jaftolya sye mbi wetayar. Acum sazdara zo askiyir da Arubani dere tiyir lorikya va boduca.

Tore aneyasik trakuyud da Arubani tiyir volruptes lorik volke lorikeem ke Urartu. Gu lorik ke Musasir widava zo torigiyir. Wori radimion, male warzaf orig, trakuray ke opik betaweyer ise re torigir da Bagbarti is Arubani tid toloya suterinda va mil yolt ke yerumanikya ke Haldi.

 Vuestexa 

 (en) Piotrovsky, Boris (1969), The Ancient Civilization of Urartu, London, Cowles Book Co., ISBN 0-402-10171-5
 (ru) Меликишвили Г.А. (1953-1954), Урартские клинообразные надписи, Вестник древней истории. — Москва

|style="vertical-align: top;"|

|}

Arubani